Tania Hudson

**Tania Nadira Mohd Redzuan** atau lebih dikenali sebagai **Tania Nadira Hudson** (lahir 7 Oktober 1985) ialah seorang pelakon dan model wanita Malaysia dan adik kepada pelakon, Natasha Hudson. Beliau terkenal dengan peranan lakonannya di televisyen termasuk *[[Mayang Mengurai (drama)|Mayang Mengurai]]* (2010), *[[Encik Suami Mat Salih Celup]]* (2017) dan *[[Sejadah Untuk Dia]]* (2018). Selain itu, beliau juga terkenal dengan peranan filem termasuk *[[Abang Long Fadil 2]]* (2017) dan *[[KL Special Force]]* (2018) yang kedua-duanya arahan Syafiq Yusof.

## Kehidupan awal
Beliau dilahirkan sebagai Tania Nadira binti Mohd Redzuan pada 7 Oktober 1985 di Ipoh, Perak dan merupakan anak bongsu daripada dua beradik. Kakaknya, Natasha Hudson, juga bergiat aktif sebagai pelakon. Seperti kakaknya, beliau juga menggunakan nama keluarga ibunya, ‘Hudson’.

## Kerjaya
Tania sebenarnya sudah lama bergiat aktif dalam bidang lakonan, tetapi kurang menyerlah dan kelibatnya sukar dilihat dalam banyak drama ataupun filem. Tania juga aktif dalam iklan komersial dan mula aktif pada usia 18 tahun. Antara iklan yang pernah dijayakannya ialah Kamera Ixus, F&N, Hotlink, Seawhite Skincare.

Tania memegang watak judul dalam siri drama *[[Mayang Mengurai (drama)|Mayang Mengurai]]* yang disiarkan di TV3 dari 12 Januari hingga 11 Februari 2010. Beliau membuat penampilan pertamanya di layar lebar menerusi filem aksi 2014, *[[Balistik (filem)|Balistik]]* lakonan Rosyam Nor dan Rita Rudaini.

Tania digandingkan bersama Zizan Razak dalam filem aksi komedi *[[Abang Long Fadil 2]]* arahan Syafiq Yusof, memegang watak sebagai Yana, wartawan TVKL. Filem ini ditayangkan pada 24 Ogos 2017 hingga meraih kejayaan komersial, dan turut menyaksikan kemunculan semulanya dalam bidang lakonan. Persembahannya dalam filem ini melayakkan Tania tercalon bagi kategori Pelakon Harapan Wanita di Festival Filem Malaysia ke-29. Beliau kembali meneruskan kerjasama bersama Syafiq menerusi filem aksi jenayah yang meraih kutipan pecah panggung, *[[KL Special Force]]* lakonan Syamsul Yusof, Fattah Amin dan Rosyam Nor. Tania memegang watak sebagai Mia, tunang kepada Inspektor Zul lakonan Fattah.

Beliau kini menjalani penggambaran drama *Bila Hati Berbisik*. Tania kembali melakonkan wataknya sebagai Yana dalam *[[Abang Long Fadil 3]]* (2022).

## Kehidupan peribadi
Tania berdarah kacukan Melayu dan Australia, beliau menghidap penyakit Arteriovenous malformation (AVM) sejak usia kecilnya dan kini kembali pulih dan sihat. Sepanjang tempoh menghidap penyakit itu, beliau bergantung kepada pengambilan ubat-ubatan.

Sebelum ini, beliau pernah digosipkan menjadi punca perpisahan pelakon Fattah Amin dan Neelofa, namun beliau menafikan dakwaan tersebut. Beliau turut menafikan mempunyai hubungan dengan Fattah. Tania dilaporkan mempunyai lebih 60,000 pengikut di laman Instagram beliau. 

Dalam satu temuramah bersama *Malaysian Digest* pada Jun 2017, Tania mengakui terasa janggal meraikan Hari Raya Aidilfitri di kampung. "Selalunya dua hari sebelum raya memang kami sekeluarga akan balik ke kampung. Keluarga ibu saya besar, dia ada 12 adik beradik. Jadi hari raya memang sangat meriah."

## Filemografi

## Anugerah dan pencalonan

## Rujukan

## Pautan luar
* 
*